น้ำมันร่วงเกือบ8$/ทองลง/ดาวโจนส์ปิดบวก
หุ้นดาวโจนส์ปิดบวก 94.65 จุด ด้านราคาน้ำมันร่วง 7.94 ดอลลาร์ กังวลจีนล็อกดาวน์เซี่ยงไฮ้คุมโควิด ขณะที่ทองคำลง 14.40 ดอลลาร์
29 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,955.89 จุด เพิ่มขึ้น 94.65 จุด หรือ +0.27%, ดัชนี เอสแอนด์พี 500 ปิดที่ 4,575.52 จุด เพิ่มขึ้น 32.46 จุด หรือ +0.71% และดัชนี แนสแดค ปิดที่ 14,354.90 จุด เพิ่มขึ้น 185.60 จุด หรือ +1.31%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม ลดลง 7.94 ดอลลาร์ ปิดที่ 105.96 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 8.17 ดอลลาร์ ปิดที่ 112.48 ดอลลาร์ต่อบาร์เรล หลังจีนประกาศล็อกดาวน์เมืองเซี่ยงไฮ้เพื่อควบคุมการแพร่ระบาดของโควิด-19 โดยมาตรการดังกล่าวทำให้นักลงทุนวิตกว่าจะส่งผลกระทบต่อความต้องการใช้น้ำมันของจีน ซึ่งเป็นประเทศนำเข้าน้ำมันดิบรายใหญ่ที่สุดของโลกราคาทองคำโคเม็กซ์งวดส่งมอบเดือนเมษายน ลดลง 14.40 ดอลลาร์ ปิดที่ 1,939.80 ดอลลาร์ต่อออนซ์